PREDBEŽNÁ INFORMÁCIA
(podľa § 9 zákona č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov)

1. Pripravovaný právny predpis
[bookmark: _Hlk207792789][bookmark: _Hlk10536589]Návrh vyhlášky Ministerstva vnútra Slovenskej republiky, ktorou sa mení vyhláška Ministerstva vnútra Slovenskej republiky č. 208/2004 Z. z., ktorou sa ustanovuje vzor a náležitosti európskeho zbrojného pasu (ďalej len „návrh vyhlášky“).

2. Základné ciele právnej úpravy
[bookmark: _Hlk208296946][bookmark: _Hlk52439072]Cieľom návrhu vyhlášky je zosúladiť vzor a náležitosti európskeho zbrojného pasu s prílohou II smernice Európskeho parlamentu a Rady (EÚ) 2021/555 z 24. marca 2021 o kontrole nadobúdania a držania zbraní (kodifikované znenie).

Novým vzorom sa aktualizujú najmä vyhlásenia o cestovaní so strelnými zbraňami medzi členskými štátmi Európskej únie. Texty budú zohľadňovať kategórie A, B a C, podmienky predchádzajúceho povolenia a výnimky z jeho požadovania pri cestovaní so zbraňami kategórie C na účely lovu alebo rekonštrukcie historických udalostí a so zbraňami kategórie A, B alebo C na účely športovej streľby. Zohľadnia sa aj vyhlásenia o zákaze cestovania s konkrétnou zbraňou do členského štátu alebo o podmienení takejto cesty povolením.

3. Zhodnotenie súčasného stavu
Vzor a náležitosti európskeho zbrojného pasu ustanovuje príloha k vyhláške Ministerstva vnútra Slovenskej republiky č. 208/2004 Z. z. Doterajší vzor nezohľadňuje v plnom rozsahu požiadavky smernice (EÚ) 2021/555 na obsah vyhlásení uvádzaných v tomto doklade. Preto sa navrhuje nahradiť prílohu novou prílohou obsahujúcou aktualizovaný vzor európskeho zbrojného pasu.

4. Spôsob zapojenia verejnosti do prípravy právneho predpisu
Verejnosť sa môže zapojiť do prípravy právneho predpisu zasielaním podnetov a návrhov v rozsahu vecného zamerania podľa bodu 2 prostredníctvom informačného systému Slov-Lex alebo na nižšie uvedenú elektronickú adresu, a to v lehote uvedenej pri zverejnení predbežnej informácie.

5. Predpokladaný termín začatia pripomienkového konania
November 2026


